text: ডেইলি সিলেট ডট কম :: প্রকাশিত হয়েছে : ২১ অক্টোবর ২০২১, ১১:২৭ পূর্বাহ্ন | ১১:২৭ পূর্বাহ্ন
  ইতালি প্রতিনিধি : ইতালির মনফালকনে প্রবাসীদের আয়োজনে প্রিমিয়ার ফুটবল লীগ সম্পন্ন হয়েছে। টুর্নামেন্টের উদ্বোধক হামিম হোসাইন এর সার্বিক তত্ত্বাবধানে শনিবার অনুষ্ঠিত ফাইনাল খেলায় মনফি ফেনটার্স ৭-২ গোলে সুপার বয়েজ কে পরাজিত করে চ্যাম্পিয়ন হয়।
  টুর্ণামেন্টর ফাইনাল খেলা শেষে বিজয়ীদের মধ্য পুরস্কার বিতরণী অনুষ্ঠানে প্রধান অতিথি হিসেবে উপস্থিত থেকে পুরস্কার বিতরণ করেন বাংলাদেশ ক্রীড়া সংস্থা ভেনিসের সভাপতি ,কিশোরগঞ্জ জেলা সমিতি ভেনিসের সভাপতি সোলেমান হোসেন। বিশেষ অতিথি হিসেবে উপস্থিত ছিলেন মনফালকনে কমিউনিটি নেতা বিশিষ্ট ব্যবসায়ী ফরিদুল ইসলাম আনিস ,রফিকুল ইসলাম মোস্তাক ,নুরুল আমিন খন্দকার ,জিয়াউর রহমান সোহেল,ইফাত হোসাইন বাবু ,ভেনিসের ব্যবসায়ী মনোয়ার ক্লার্ক,মিয়া মাসুম ,রিয়াদুল আমিন রাজু ,সাইফুল ইসলাম ,মাজহারুল ইসলাম মাসু সহ স্থানীয় রাজনৈতিক সামাজিক নেতৃবৃন্দ।
  টুর্নামেন্টের চ্যাম্পিয়ন দল রানার্সাপ দল কে মেডেল ও ট্রফি তুলে দেওয়া হয় এবং টুর্ণামেন্টর সেরা খেলোয়াড় ,সেরা গোলদাতা ,সেরা গোলকিপার সহ অংশগ্রহণকারী সকল দল কে টুর্নামেন্ট পরিচালনা কমিটির পক্ষ থেকে পুরুস্কৃত করা হয়।